કચરામાંથી પાવર, ખાતર, આરડીએફ બળતણ બનાવવા સહિતના પ્રોજેકટ કોર્પોરેશન માટે ભારે વિવાદાસ્પદ બની ચુક્યા છે. ભાજપના સત્તાધીશો સામે ઘન કચરામાંથી ધન સંચયનો નવો કીમિયો જેવા ભૂતકાળમાં આક્ષેપ પણ ઉઠયા છે પરંતુ અગમ્ય કારણસર વિવાદ શાંત થતો નથી હવે શાસકોએ કોર્પોરેશનના હિતમાં કામગીરી થાય તેવા બહાનાસર બે ખાનગી કંપનીને રૂ.સોળ લાખની કન્સલ્ટન્ટનો કોન્ટ્રાક્ટ સોંપીને નવો વિવાદ સજર્યો છે. પાવર બનાવવાની કંપની સાથે મહિનાઓ અગાઉ કરાર કરીને, આ કંપનીઓને દશ-બાર એકર જમીન ફાળવીને હવે સત્તાવાળાઓ કન્સલ્ટન્સીની નિમતા હોઇ આ બાબતે અનેક તર્ક વર્તકો ઉઠ્યા છે.